Ռուսաստանի Սարատովի շրջանի աշխատանքի, զբաղվածության եւ միգրացիայի նախարար Նատալյա Սոկոլովային բավականին սկանդալային պատճառներով հեռացրին աշխատանքից։ Նրա ազատման հրամանը եղավ այն բանից հետո, երբ նա ժողովրդին դիմելով ասաց, թե ամսական 3.5 հազար ռուբլին բավական է ապրելու համար, եթե ամեն օր «մակարոն» ուտեն։ Հետաքրքրական է, որ չնայած իր այս կոչին, նա, բացի աշխատավարձից, բյուջեից տարեկան 200 հազար ռուբլի էր ստանում՝ իբրև նյութական օգնություն: Հայտնի է նաև, որ Սոկոլովայի ամուսինը Վոլսկի ձկնաբուծարանի սեփականատերն է: Իսկ 2017 թվականին Սոկոլովան հայտարարել է 2.3 միլիոն ռուբլի եկամտի մասին: